වයස අවුරුදු හතරක් වන විට ඔහු හොඳින් චිත්‍ර නිර්මාණය කළේය. කඩදාසියක් සහ පැන්සලයක් හසුවූ විට ඔහු එමගින් චිත්‍ර ඇඳීම සිදු කළේය. දරුවාගේ චිත්‍ර ඇඳීමේ ආශාව නිසා මව විසින් ඔහුට පාට පැන්සල් ගෙනවිත් දී තිබිණි. එහෙත් ඔහුගේ චිත්‍ර නිර්මාණවල සුවිශේෂී බවක් දක්නට ලැබිණි. ඔහු විසින් අඳිනු ලබන මිනිස් රූප වැඩි වශයෙන්ම කළු පැහැයෙන් යුතු විය. මව කොතෙක් කීවත් ඔහු මිනිස් රූප තද කළු වර්ණයෙන් නිර්මාණය කළේය. ඒ සමගම එම චිත්‍රවල මිනිස් රූප නිරුවත් රූප වීම ද විශේෂත්වයක් විය. ඔහුගේ චිත්‍රවල ඇතුළත්ව තිබූ කාන්තා රූපවල උඩු කය ද නිරාවරණ වී තිබිණ. කුඩා අවදියේ සිට චිත්‍ර ඇඳීම සිදුකළ ඔහු විසින් නිවෙස් අඳිනු ලැබුවේ කූඩාරම් ලෙසය. එම නිවාස නිග්‍රෝ ගෝත්‍රික නිවාස ලෙස ද දක්නට ලැබිණි.
ඔහු මිනිස් රූප නිර්මාණය කළේ කිනම් වර්ණයෙන්ද?
කළු පැහැයෙන්